**РЕШЕНИЕ № ПВ – 128 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ-Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение:** **„Жилищно строителство – 5 бр. нови УПИ“** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** **в ПИ 00702.18.653 и ПИ 00702.18.654 по КК на гр.Асеновград.**

**Възложители:**

**Д. Балджиева**

**Ф. Манафилов**

**Характеристика на инвестиционното предложение:**

С Решение № 750 на Общински съвет Асеновград, взето с протокол № 22 от 25.01.2017г., е разрешено изработване на ПУП-ПРЗ за промяна предназначението на земеделски земи в обхвата на ПИ 00702.18.653 и ПИ 00702.18.654 по КК на гр.Асеновград. С ПУП/ПРЗ ще се определят ограничителни линии на застрояване и градоустройствени показатели при обособяването на 5 броя УПИ:

- Запазва се устройствена зона „Жм“

- Височина на застрояване – до 3 етажа /до10 м./

- Плътност на застрояване – до 60 %

- Интензивност на застрояване – до 1,2

- Минимално озеленена площ – 40%

- Начин на застрояване – свободно, свързано

Теренът е на 150 м. от регулационните граници на гр. Асеновград, със съществуващи пътища и реализацията на инвестиционното намерение не налага промяна на съществуваща пътна инфраструктура или изграждане на нова.

Водоснабдяването ще се извършва от съществуващия водопровод от водопроводната мрежа на кв. „Баделема“, гр. Асеноград . Заустването на отпадъчните води ще става в налична улична канализация. Електрозахранването ще се осъществи от електропроводната мрежа на населеното място.

Инвестиционното предложение попада в обхвата на т.10, буква „б“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имоти 00702.18.653 и 00702.18.654, по КК на гр. Асеновград, община Асеновград, област Пловдив, в който се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0001031 „Родопи-Средни” за опазване на природните местообитания и на дивата флора и фауна, приета от МС с Решение №661/16.10.2007 г. (ДВ бр.85/2007 г.) и изменена с Решение №811/16.11.2010 г. Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

За да бъде изпълнено инвестиционното предложение, теренът трябва да има съответен статут съгласно изискванията на Наредба № 7/2003 г. за правила и нормативи за устройство на отделните видове територии и устройствени зони, издадена от МРРБ. С извършване на промяна на предназначението на цитираните имоти, предмет на плана, ще се определят: допустимите плътност и интензивност на застрояване; ще се определят схемите и мрежите на техническата инфраструктура, ще се определят и сервитутните им ивици; процент на озеленени площи и т.н.С изготвения ПУП-ПРЗ за всеки УПИ ще бъде определена зоната за застрояване и устройствените показатели. Предвижда се обособяване на 5/пет/ урегулирани парцела за жилищно застрояване – с площи по 402 м2. и обслужваща улица 353 м2. В парцелите ще се построят жилищни сгради на около 100 кв.м., с Н корниз до 10 м.

* Предвид предлаганото строителство (монолитно) не се очаква извършваните строително-монтажни дейности да доведат до значимо замърсяване и дискомфорт на околната среда в района. Реализацията на инвестиционното предложение ще бъде извършена по класически методи за подобен тип обекти в рамките на разглеждания имот, без да излиза с влиянието си извън границите му.
* Организацията и технологията на строително-монтажните дейности при реализирането на инвестиционното предложение, ще бъде съобразена с теренните условия и връзката с останалите инфраструктурни обекти. Ще се ползват съществуващи мрежи (електро, ВиК и транспортен достъп), след изпълнение на необходимите връзки:
* Не се предвижда добив на подземни води, в етапа на експлоатацията ще се използва вода от водопроводната мрежа на населеното място.
* Отпадъчни води от еднофамилните къщи ще се отвеждат в налична канализация. Не се предвижда заустване на отпадъчни води във водни обекти. Предвид горното, въздействието от реализацията на инвестиционното предложение върху водите се определя като незначително.
* Не се очакват кумулативни въздействия, от реализацията на инвестиционното предложение.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Теренът е на 150 м. от регулационните граници на гр. Асеновград. Имоти 00702.18.653 и ПИ 00702.18.654 по КК на гр.Асеновград са с начин на трайно ползване изоставена орна земя – бивш лозов масив, който е бракуван и не се ползват повече от 20 г.По време на строителството всички необходимите площи за временни дейности, като изкопаване на хумусен слой, събиране и складиране на строителни и битови отпадъци, разполагане и паркиране на строителна техника ще бъдат извършвани на определените за това места на територията на имотите.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

 След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001031 „Родопи-Средни”.

2. Поради отдалечеността на имотите от защитената зона, както и предвид характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие, в резултат на реализацията и експлоатацията на инвестиционното предложение ще е ограничен в рамките на разглежданиите имоти, поради което не се очаква негативно въздействие върху околната среда и земеползването в района.
* Инвестиционното предложение е за изграждане на еднофамилни къщи, ще се формират само битово-фекални отпадъчни води, зауствани в налична канализация. Не се предполага замърсяване на подземните и повърхностните води в района.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда – атмосферния въздух, водите, почвите, земните недра, флората и фауната.
* Въздействието по време на експлоатация върху компонентите на околната среда се класифицират като дълготрайно, постоянно, възстановимо с малък териториален обхват, незначителен кумулативен ефект и не се предполагат негативни въздействия върху здравето на хората и компонентите на околната среда.
* С писмо изх. № 5455/06.07.2017г. РЗИ - Пловдив е определила, че не се очаква здравен риск от реализацията на инвестиционното предложение.
* От реализацията, както и от последващата експлоатация на инвестиционното предложение не се очаква да има трансгранични въздействия.

 **V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Асеновград. Общината е информирала РИОСВ Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет.**

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 14.07.2017г.**

*Директор на РИОСВ – Пловдив*